Francis Xavier Kriengsak Kovithavanij

Francis Xavier Kriengsak Kovithavanij (; Bang Rak, Bangkok, 1949ko ekainaren 27a) thailandiar kardinala da, 2009tik 2024ra Bangkokeko artzapezpikua izan zena.

 Bizitza 

Kriengsak Kovitvanij 1949ko ekainaren 27an jaio zen Bangkoken, txinatar jatorriko gurasoengandik. Sam Phrango San Jose apaizgaitegi txikian ikasi zuen. 1970etik 1976ra filosofia eta teologia ikasi zituen Erromako Urbaniana unibertsitatean, eta 1976ko uztailaren 11n apaiztu zen, Bangkokeko artxidiozesian inkardinatuta geratuz. 1977-1979 urteetan Ban Panen eta Koh Yain aritu zen. 1979-1981 urteetan Sam Phrango San Jose apaizgaitegiko errektoreorde izan zen. 1982tik 1983ra Erromako Gregoriotar Pontifize-Unibertsitatean jarraitu zituen ikasketak.

1983tik 1989ra Nakhon Ratchasimako Familia Santuaren apaizgaitegiko errektorea izan zen, eta gero, 1993ra arte, Thailandiako apezpiku-konferentziako idazkariordea, eta 1992az geroztik Sam Phrango Lux Mundi apaizgaitegiko errektorea. 2000n Hua Takeko Lourdesko Ama Birjinaren elizako parroko bilakatu zen, eta 2001etik aurrera Sam Phrango apaizgaitegi nagusian irakatsi zuen.

2007ko martxoaren 7an, Benedikto XVI.a aita santuak Nakhon Sawango apezpiku izendatu zuen. Ekainaren 2an Michael Michai Kitbunchu kardinalak apezpiku ordenatu zuen. 2009ko maiatzaren 14an Bangkokeko artzapezpiku bilakatu zen.

2015eko urtarrilaren 4an iragarri zen Frantzisko aita santuak kardinal izendatu zuela. Otsailaren 14an Santa Maria Addoloratako kardinal apaiz bihurtu zen.

2015eko apirilean Herrien Ebanjelizaziorako Kongregazioko eta Gizarte Komunikazioetarako Kontseiluko kide izendatu zuten.

2024ko ekainaren 27an, artzapezpikuaren 75. urtebetetzean, dimisioa eman zuen Bangkokeko artzapezpiku kargutik, eta Frantzisko aita santuak onartu zuen.

2025eko konklabean parte hartu zuen kardinal hautesle gisa.

 Ondorengotza apostolikoa 

 Erreferentziak 

 Kanpo estekak 

Kategoria:Bangkokarrak
Kategoria:Thailandiako apezpikuak
Kategoria:Benedikto XVI.ak izendatutako apezpikuak
Kategoria:Artzapezpikuak
Kategoria:Thailandiako katolikoak
Kategoria:Thailandiako kardinalak
Kategoria:Frantzisko aita santuak sortutako kardinalak